Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13973

d) az olyan rendszereknél, ahol az ellenőrző jeleket egy visszacsatoló hurokban használják fel a megfelelő berendezés ingadozásának helyesbítésére, különleges figyelmet kell fordítani arra, hogy a magában a felügyelő rendszerben bekövetkező kívülálló hatások, vagy változások ne hozzák létre az irányvonalnak, vagy az ILS siklópályának az előírt határértékeken kívülre történő eltérését anélkül, hogy az a felügyelő rendszert riasztaná. 6) A folyamatos ellenőrzés egy lehetséges formája az olyan egybeépített felügyelő egység alkalmazása, amelyben az egyes sugárzó antenna elemeknek a távoli-térbeli irányvonal jel létrehozásához való hozzájárulását mérik magánál az antenna- rendszernél. A tapasztalat azt mutatta, hogy az ilyen felügyelő rendszerek - megfelelően felépítve - meg tudják adni a felügyelő jelzés és a távoli-térbeli kisugárzott jel közötti szoros kölcsönös viszonyt. Az ilyen típusú felügyelő rendszer bizonyos körülmények között megoldja a fenti 5) a), b) és c) pontban leírtakat. Tudatában kell lenni annak, hogy a bármilyen térbeli pontban mért modulációs mélység különbség az elmozdulási érzékenység és az irányvonal, vagy az ILS siklópálya helyzetének függvénye. Ezt figyelembe kell venni a felügyelő rendszerek tervezésénél és üzemeltetése során. 2.1.9 Az üzemeltetési használaton kívüli ILS iránysáv adók sugárzása. Az üzemelő ILS iránysáv adók jeleinek erős zavarását tapasztalták a kis magasságokban megközelítéseket végrehajtó légijárművek az olyan futópályáknál, amelyek az ellentétes irányt kiszolgáló iránysáv adó berendezésekkel vannak felszerelve. Az ezeket az iránysáv adó rendszereket átrepülő légijárműveken a zavart (interferenciát) az ellentétes irányú megközelítés iránysáv adójából kisugárzott jelek keresztmodulációja okozza. Az ilyen interferencia, a kis magasságú üzemeltetések esetében, komolyan befolyásolhatja a megközelítést, vagy a leszállást, és károsan befolyásolhatja a biztonságot. A 3. Fejezet 3.1.27, 3.1.2.7.1 és 3.1.2.7.2 pontja határozza meg azokat a körülményeket, amelyek mellett az üzemeltetési használatban nem álló iránysáv adók sugárzása megengedhető. 2.1.10 Az ILS többutas interferenciája a sugárzást visszaverő tárgyak és földi mozgások miatt 2.1.10.1 Az ILS jelek interferenciájának előfordulása az ILS antennák körüli teljes környezettől és az antenna sugárzási karakterisztikájától függ. Bármilyen nagy sugárzást visszaverő tárgy - beleértve a 2007/70/II. szám járműveket és az olyan állandóhelyű akadályokat is, mint az építmények - a kisugárzott jel fedésterületen belül potenciálisan létrehozhatja az ILS iránysáv vonal és siklópálya irány felépítésének többutas interferenciáját. A sugárzást visszaverő állandóhelyű akadályok és építmények mérete és helye az antennák irányítottsági minőségével együtt fogja meghatározni azt a statikus iránysáv, vagy siklópálya irány felépítési jellemzőt, hogy I., II., vagy III. kategóriájú lesz-e. A mozgó tárgyak lecsökkenthetik ezt az irány felépítést olymértékben, hogy az elfogadhatatlanná válik. Azt a területet, amelyen belül a lecsökkentő interferencia lehetséges, meg kell határozni és azonosítani kell. A védőzóna kialakítása céljából ezeket a területeket két típusúra lehet felosztani, kritikus területekre és érzékenységi területekre:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes